C 255 A/4
BG
Официален вестник на Европейския съюз
20.7.2023 г.
След като бъдат назначени на работа, издържалите конкурса кандидати трябва да демонстрират своите умения и компетенции — както общите, така и свързаните с областта — на един от езиците на EUIPO.
Поради това е необходимо основните аспекти на подбора да бъдат организирани на този език.
Поради технически причини и с цел да се осигури последователност в хода на тестовете, инструкциите, дадени по време на тестовете, ИТ интерфейсът(ите) за управление на тестовете и комуникацията с квесторите ще бъдат на английски език.
В поканите до кандидатите и на уебсайта на EUIPO ще бъде предоставена връзка с превода на инструкциите и на съответните екранни снимки на ИТ интерфейса(ите) на петте езика на EUIPO. 4.3.
Етапи на конкурса 4.3.1.
Кандидатстване За да кандидатства, кандидатът трябва да има EPSO профил.
Кандидатите, които все още нямат EPSO профил, ще трябва да създадат такъв.
Всеки кандидат може да създаде само един профил, чрез който да подава всичките си кандидатури до EPSO.
Кандидатите трябва да кандидатстват по електронен път на уебсайта на EPSO (4) до 29 август 2023 г. в 12:00 ч. на обяд, централноевропейско време.
С валидирането на формуляра за кандидатстване кандидатите декларират, че отговарят на всички условия, посочени в точка „Отговарям ли на условията за допустимост?“.
След като валидират формуляра си за кандидатстване, кандидатите няма да могат да правят повече промени в него.
Задължение на кандидатите е да попълнят и валидират кандидатурата си до крайния срок.
Кандидатите трябва да качат в своя EPSO профил сканирани копия на документите, удостоверяващи заявеното в техния формуляр за кандидатстване, до 2 октомври 2023 г., в 12:00 ч. на обяд, централноевропейско време.
4.3.2.
Тестове Всички кандидати, които са валидирали формуляра си за кандидатстване до крайния срок, посочен в настоящото обявление, ще бъдат поканени да се явят на серия от тестове.
а) Тестове за логическо мислене Тестовете на уменията на кандидатите за логическо мислене ще бъдат организирани, както следва: Тест
Език
Въпроси
Продължителност
Изискван минимум
Словесно-логическо мислене
Език 1
20 въпроса
35 мин
10 от 20 точки
Математико-логическо мислене
Език 1
10 въпроса
20 мин
Абстрактно мислене
Език 1
10 въпроса
10 мин
Математикологическо и абстрактно мислене общо: 10 от 20 точки
За да издържат тестовете за логическо мислене, кандидатите трябва да получат както изисквания минимум от най-малко 10 от общо 20 точки на теста за словесно-логическо мислене, така и общия изискван минимум от най-малко 10 от общо 20 точки на тестовете за математико-логическо и абстрактно мислене.
Целта на тези тестове е да се подберат кандидати с достатъчно добри умения за логическо мислене.
Тези тестове са елиминаторни, което означава, че въпреки че кандидатите трябва да получат изисквания минимум, за да продължат участието си в конкурса, получените точки няма да се вземат предвид в окончателния общ резултат (вж. точка 4.3.3).
Останалите тестове (свързаният с областта тест с въпроси с избор между няколко отговора и работата по казус) на кандидатите, които не са получили изисквания минимум на тестовете за логическо мислене, няма да бъдат оценени и кандидатите няма да бъдат уведомени за резултатите от тези тестове.
(4)
https://epso.europa.eu/bg/job-opportunities/open-for-application